标题：叶时晢
作品
叶时晳
《越雪集》
感 兴
历历白驹影，一过无重回。
粲粲黄金花，一谢无重开。
今朝事所事，昨日安在哉？
童颜不得驻，老大遽已来。
感念千载士，中心怆已摧。
既以阅逝川，还复临高台。
二
鼎鼎百年间，别多聚常少。
屈指交游中，少壮壮者老。
东西南北身，百千万里道。
努力开心颜，莫负风光好。
会合本无常，百年如过鸟。
三
昔我好出游，预斋十日粮。
及将命驾出，乃以人事妨。
一游亦有数，万事安可量？
我车非无轮，我马亦有缰。
身如鸟在笼，未能高翱翔。
何时谢尘累，腾凌空八荒。
访何子如宿罗池书舍
散步相随远，高人酒乍醒。
月留三径白，室掩一灯青。
古木来山鸟，疏帘入水萤。
话长忘夜永，此外有谁听？
《柳侯祠》
两粤属边徼，秦汉为荒戍。
往来无冠裳，晨夕异寒煦。
豺虎当墟市，蝮蛇喷毒雾。
一自我侯来，清风驱瘴去。
登城访遗迹，山鬼为阿护。
黄柑二百株，手植知何处？
默默更无言，低徊日将暮。
刘㲩㲩㲩
柳江天下清，柳山天下奇。
借问何能尔，中有刘蕡祠。
神鹰奋一击，不中还高飞。
范滂及李鹏，在汉名应齐。
岂屑与时辈？品位论高低。
合与此江山，茫茫无尽期。
月夜，欧阳镐见过，鹤巢联句
风雨晚来歇，片月生东岭。
入户色凄凄，临窗光囧囧。
草木发清辉，峰峦增媚影。
枝惊鸟移巢，池响鱼翻荇。
萤火灭复明，蛛网断还整。
物情各有然，抱摅宜深省。
破坚须利刃，汲深用修绠。
仰观鹏摩天，俯笑蛙窥井。
会合惜无多，别离在俄倾。
在昔古达人，随处成佳境。
西园飞盖游，东鄙妍词骋。
他时未可期，得此宁非幸？
《题天马山》天闲不钥金羁开，天马飞下云中来。朝刷暮秣徧八极，渴饮龙江聊一息。王良造父鞭不起，化作此山枕江水。我家正在江水傍，每对心骨为开张。努力直上踞其脊，俯看一气云茫茫。此马非凡马，此石岂常石？房星不在天，乃向此间掷。世间驽质何纷纷，似此夭矫谁能驯？没镞止堪中顽石，当时枉悞飞将军。飞将当时亦不遇，一鸣骧首谁当顾？茫茫万里长江暮。
《登立鱼峰》为爱此山好，频来竟日留。
乱泉汇谷口，一鹤驻峰头。
云湿晴疑雨，气寒春亦秋。
那辞危坐久，石上记重游。
《寄欧阳介石》高人江畔住，门对水云寒。
薄醉晚风起，枯吟晓月残。
向僧乞新笋，㲩地作长竿。
久绝烟霞志，群书徵愁眠。
归故里春社感怀
㲩见梁间燕，㲩㲩㲩㲩㲩。
㲩㲩㲩㲩㲩，㲩㲩㲩㲩㲩。
㲩㲩㲩㲩㲩，㲩㲩㲩㲩㲩。
㲩㲩㲩㲩㲩，㲩㲩㲩㲩㲩。
《郊外白莲》迤逦荒城北，明霞映水隈。
四围新稻碧，十亩白云开。
洲静鹭过处，烟深渔唱回。
清凉非易得，好待远公来。
《访友人不遇》绿竹最深处，翛然居舍清。
空阶落山影，邻院有书声。
渺渺孤云迹，悠悠野鹤情。
那堪归路里，怊怅暮烟生。
《夜 琴》当头一片月，横膝一张琴。
抚琴对明月，兀坐梧桐阴。
爱此泠泠色，合得泠泠音。
敢此陶居士，聊尔写素心。
游栖霞山寺，题陈中丞书院
桂林山势皆参天，栖霞独压群峰巅。
五丁巨灵几时擘，琼楼玉宇空中悬。
南天万里一昂首，灏气已接须眉开。
下视落照横素烟，岩腹舒卷兜罗绵。
迤逦更复历幽境，松杉突兀开元关。
听月亭高不可攀，嫦娥笑语落云边。
云边堪卧复堪醉，醉来却叫松与佺。
松佺已远望不及，谁其与我同之仙？
龙蛇满壁半磨灭，回溯风流空渺然。
《五大夫松歌》泰山之阿何代松，古根蟠屈生虬龙。
就中自具浩然气，造化所蓄非人功。
雨师风伯敢睨视，如当大岳难㲩㲩。
㲩㲩㲩㲩㲩㲩㲩，㲩㲩㲩㲩㲩㲩㲩。
巢松书事，呈李少鹤夫子
弱羽飞未远，微巢聊足容。
歘逢赤松子，携上白云峰。
闻法越三界，隔尘应万重。
洞天教舞处，长得近仙踪。
次韵酬龙雷塘《读鹤仙诗》见赠
六合本太空，万类纷然起。
中有胎化仙，寄形于空里。
顾盼渺江海，矫矫谁与比？
无已则有猨，古来称君子。
二
下界牵尘梦，上界足官府。
鹤乃两不任，独作清僻主。
虽云好者多，亦只爱毛羽。
堪鄙吴阖闾，且遣市中舞。
三
弱雨出南服，其出应有为。
远睇云海阔，不受纤尘累。
谁言限柳宿，仅属鹑火位。
所期朝紫微，有志终不易。
四
海鹤游上界，荡胸自寥廓。
小鹤守微巢，亦得闲旷乐。
所乐在或有殊，要皆空六凿。
不遇海鹤来，谁识此巢鹤？
五
巢鹤歘有遇，有遇洵非偶。
却顾珠树鸟，亦为叹希有。
问鹤岂偏属，为能具不朽。
倘能同鹤心，当并登鹤寿。
题少鹤先生《游衡岳图》
仙翁海上来，鹤驻衡岳顶。
岳顶即太虚，俯仰但清迥。
灏气自往还，何从分动静？
却笑尘世里，痴梦终不醒。
同游仙奕山，寻奕石不得。取壁间宋相王安中句“仙者辍奕鹤驾翩”七字，于洞宾洞中分韵，作柏梁体。会者六人，少鹤先生得“仙”字，长洲孙顾崖先生得“辍”字，嘉兴王若农先生得“驾”字，龙雷塘得“者”字，李寅斋得“鹤”字，余得“翩”字，独“奕”字无所属，因请洞宾先生降乱足成之
仙人奕棋始何年，棋罢挥衣上九天。
石枰推倒此山巅，迄今经历劫万千。
我来相从鹤翩翩，探奇更期松与佺。
古木苍苍云漫漫，不见仙迹空茫然。
次回道人“奕”字韵，同龙雷塘，呈少鹤先生
驾鹤山头羽衣客，曾跨蓬莱之绝壁。
市人日不接能即，乃有授我橘中奕。
更邀上仙留翰墨，我得亲观龙辨识。
读之了然非鸟迹，坡翁敢更嗤太白。
更作转韵，呈少鹤先生
子云自言不遑仙，强誉童乌能解玄。
堪悲后来学道者，知识更出乌童下。
纵或有志循涂辙，未行咫尺辄自辍。
人生百年如过客，那容更持不定奕。
举头试看㲩㲩㲩，㲩㲩㲩㲩㲩㲩㲩。
缺 题
平生解所好，所好唯素琴。
偶出必与俱，琴鸣我与吟。
抱之来柳城，幸识三叠心。
相见苦已晚，同此德愔愔。
惜徽过于金，爱轸过于玉。
悠悠世路中，谁念枯桐木？
游驾鹤山，分韵得“仙”字
只属近江上，及来方窅然。
却思在尘界，不梦此山巅。
何洞曾留灶，逢人恐是仙。
为询旧时鹤，知属阿谁边？
大水后，少鹤、顾崖两先生见过，鹤巢分韵得“晚”、“久”、“农”三字
结巢在尘中，无事聊息偃。
岂不苦喧卑？中情自超远。
唳鹤与吟猿，来游恨已晚。
相与怜其穷，古心同缱绻。
二
江城涨初落，愁霖亦已久。
当其溃决时，谁是回澜手。
降灾本自天，或亦人之咎。
我乃两不知，愿毋惊老母。
湿薪虽难燎，尚可供湑酒。
三
霁景落庭次，复见城上峰。
开怀接高雅，幸兹尊未空。
试取鸣琴弹，泠泠水仙风。
成连既有属，世曲徒为工。
所得非近遇，旷若游黄农。
外间但扰扰，此乐安可逢？
《送潘广文归里》东郊送别者，强半有求人。
独爱潘夫子，萧然只乞身。
著书刊几卷，采药值三春。
瀑布声边屋，山樵与结邻。
月夜，同达夫以“微云澹河汉”五字分韵，合成连章
达夫得“微”字
乌啼月未上，脉脉时相依。
闲院入凉气，近峰澄夜晖。
稍见露光眩，未歇钟声微。
惆怅谢庄赋，端知已息机。
巢鹤得 “云”字
月生积雨后，凉宇净无云。
何以酬良夜？沈檀手自焚。
蛩声阶际出，山色露中分。
静意谁当识？寥寥我共君。
达夫得“淡”字
与君抱幽尚，群象供元览。
脉脉此时心，明河相与淡。
烟拥林樾侈，云消峰势敛。
湛然都不关，人世漫多感。
巢鹤得“河”字
周除见冰净，相与赋明河。
若到层霄上，清空更若何？
远怀池畔起，凉味竹间多。
即此成萧散，聊为望月歌。
达夫得“汉”字
望月意如何，沈吟夜将半。
玉妃未归海，亭亭在碧汉。
此时寂无语，素琴静可按。
若得若士来，更期游汗漫。
赠李比部松圃
我读古人诗，独爱陶渊明。
尘爵固不系，浮名亦所轻。
又爱唐风内，韦郎怀抱清。
虽居繁喧地，邈若遗世情。
两贤信夐绝，千载难与并。
忽有湘南客，传来句清冷。
正襟起听之，古心贯笔精。
义熙合风格，左司留典型。
顿使昔所怀，一朝得尽倾。
何当往相从，饮露掇其英。
不识陶与韦，幸得近先生。
书少鹤先生寄阮九城刺史《四明歌》后
后身谁省是如来？乐府空传泣鬼才。
此去四明如旧识，应知不棹酒船回。
陪少鹤先生和王愚山刺史游乌鸾山并序
愚山元作有“乌鸾山下悟前生”之句，少鹤先生以此语妙绝，属同人题和，爰集李杜长句成四首。
乌鸾山下悟前生，江汉风流万古情（杜）。
飞阁卷帘图书里（杜），澹云疏雨过高城（杜）。
二
露下高天秋气清（杜），乌鸾山下悟前生。
扁舟系缆沙边久（杜），月傍关山几处明（杜）？
三
一鹤东飞过沧海（李），荣光休戚分五彩（李）。
乌鸾山下悟前生，应攀玉树长相待（李）。
四
白云映水摇空城（李），江水东流猿夜声（李）。
真诀自从茅氏得（李），乌鸾山下悟前生。
周泽棠入羌寻父归里赋赠
路入西羌远，思亲泪未乾。
若无相遇处，只觉此生难。
虎境少人过，雪峰当夏寒。
宁知此共返，邻里亦称欢。
寄登州太守欧阳表兄柏耕
见说蓬莱境，寻常度鹤鸾。
使君来此郡，海市得常看。
新政惠风远，故乡春雨寒。
会因访龚遂，沧渤纵游观。
秋日，寄欧阳梅坞省兄登州
西风起林薄，四野瘴烟开。
一送故人去，两看新雁来。
计程过督亢，何日到蓬莱？
有约罗浮顶，相期更举杯。
与达夫宿道者院
与君抱幽兴，兹夕得从容。
远自穿云㲩，来寻煮石踪。
声传风过竹，影动鹤栖松。
只此寻常静，人间安可逢？
《出 还》前秋出门去，还家笑哑哑。
今秋亦出门，还家意萧瑟。
《除夕感怀》时序复更新，故衣犹在身。
满城箫鼓夜，虚室寂寥人。
见月常愁夜，逢花始惜春。
近来经已惯，不必是兹辰。
和少鹤先生上元日见过，食野菜
歌吹值令节，交衢人逐逐。
而我殊萧然，山近独延瞩。
雨后野蔬肥，苍翠弥云谷。
撷来满袖中，相映春衫绿。
归逢鹤阿师，入门欣把握。
溉芼为进之，谓此颇超俗。
勿效鄙食儿，登筵必以肉。
忆昔有何曾，万钱供其腹。
饱饫只须臾，旋作尘中髑。
况复恣多杀，百牢竟贪酷。
未若此味永，野性良易足。
堪使后来人，用此冰与玉。
答李达夫约同赴浔州
大鹏生北溟，翼若云四垂。寥天睇六合，扰扰多喧卑。丈夫在世当雄飞，安能偃偃伏若雌？
纵不克立勋，图像麟阁上。亦当使文字，不朽光两仪。君不见！司马公，作史传后人称奇。借问当日何能尔，徧历龙门禹穴乃得之。昔人遭困且往，况我与子皆当盛壮，何所羁之罘，不返区宏归，此固无志吾耻为。君当东郡趋庭有真乐，吾亦北学中国不自隳，况柳江近接浔江涯。行当与子长追随，乘风破浪勿复疑。《迟达夫》结巢只在水云隈，鹤径萧然久不开。
日到江头频问信，已来还是未曾来？
同少鹤先生夜访龙雷塘[①]
高屋临溪水，微茫野树深。
宁知门掩处，适有鹤来寻。
荷气浮疏簟，松声和醉吟。
却怜今夕会，都作别离心。
送少鹤先生重任归顺，兼寄童九皋
鹤衣行复去，相送柳江滨。
想得传孤咏，岂唯过九真？
瘴云经处散，边月到时新。
旧日从游者，座中增几人。
《赠别王颖叔》岭表供游瞩，知君讬意深。
画成江上月，棋罢岸钟沈。
访鹤方来柳，看山复渡浔。
不知更南去，何处寄孤吟？
《送达夫赴归顺》心念此行远，龙江涨落初。
沈吟今日别，珍重后来书。
雨歇群峰外，虹分夕霁馀。
扁舟如有梦，应是到吾庐。
送龙雷塘赴台湾杨观察幕
此去谒双旌，片帆当海行。
鲸吞洗砚水，龙听夜吟声。
极目青山迥，惊波白发生。
遥知登岸日，会得瘐公迎。
《平乐道中》前程漫浩渺，客思竟何如？
舟泊下霜后，沙寒落雁初。
半生多失意，中路少来书。
知己应难遇，连宵梦故庐。
再至苍梧，呈介石
欲归犹未得，黄叶已纷纷。
多病难为客，无成又访君。
孤鸿天外唳，游子夜中闻。
身计何年遂，相期入峤云。
《拟禽言二首》布谷，布谷，春播种，秋尾熟。
一年生计此时忙，闲却一时终成荒。
行不行也哥哥，行不得也哥哥。
黄河浩瀚，蜀道坎坷，一朝失足将奈何？
《移居，示欧阳鹤山》结搆郡城内，而无车马喧[②]。
还如故山里，秋夜听吟猨。
护竹留春笋，移花带宿根。
不因君过访，谁复叩柴门？
《海幢寺》浩淼望不及，禅关第几重。
潮冲寺门石，烟翳佛楼钟。
古树有栖鹤，晓堂应出龙。
转悲尘世客，无处豁心胸。
《海珠寺》四面临无地，孤悬浩淼中。
不因舟可渡，几讶路难通。
楼带晓烟碧，波舍夕煦红。
一僧入定后，相对白眉童。
春日病中，寄朱沧洲
蔼蔼春风暖，凌凌骨气寒。
句从愁里得，书向枕边看。
闲院晴喧雀，枯琴夜辍弹。
应知忆君处，怊怅倚阑干。
《书蝶，赠李九》虽依芳草间，自得萧闲趣。
若教高处看，临风会飞去。
《访罗鹤林林居》穿云复渡水，渐渐出尘寰。
下马寻来远，高人自在闲。
春深花发遍，林午鹤飞还。
酌酒更相劝，临㲩看暮山。
（缺题目）
淡色涵秋气，奇纹点古苔。
感兹千里意，在手重徘徊。
《答童九皋》未得识君面，已得读君诗。
对诗怀其人，远在天之涯。
鹤门弟子皆环奇，矫矫特出其为谁？
举世纷纷斗华藻，土苴粪坏何能为？
君独不肯阿时好，古心直照南天陲。
吐辞卓砾落星斗，下笔滂沛惊蛟螭。
一切陈言务扫尽，湛然削出芙蓉枝。
今秋复贻我一卷，欲以笔墨鸣相思。
临风朗诵千百遍，六月寒冰清心脾。
缅昔韩门翱与籍，一时幸共亲其师。
既得师兮复得友，二公千载名昭垂。
我今与君两隔绝，互相出没何参差！
行当重赴鹤门下，与君南北长相随。
坡山谢子自羊城见访宿别
旧住珠江上，今从何处来？
相逢岂是梦？且住不须猜。
深夜话未歇，寒蛩鸣更哀。
明朝又分手，洒泪临高台。
《赠空上人》挂锡云中寺，山门尽日扃。
道高猨补衲，月下虎听经。
凿井通泉脉，依松结草亭。
雪深禅定处，龛闭一灯青。
顾崖先生赠书联赋谢
独坐荒斋里，谁怜此寂居？
早知千载意，为寄一联书。
格就凝思后，神充落笔初。
焚香静摹拟，自愧力难如。
读顾崖先生《和王愚山刺史<重过乌蛮山>》诗，却寄[③]
御士征蛮万马驰，櫜弓如虎复如罴。
乌蛮矗立孤江上，橐笔何人不负期[④]？
二
孱颜启处似虚棂，心境应能豁窈冥。
草色当春晴更好，踏来还喜衬袍青[⑤]。
三
使君江上泛舟还，度水看来第几山。
想得苏门风景在，孙登长啸下仙关[⑥]。
四
声名配凤亦雄哉，丰格宁愁燕雀猜。
莫道柳江春寂寞，会邀天使望中来[⑦]。
《赠友人》不必避城市，丰标却出尘。
诗与人共瘦，家较我尤贫。
藓色侵三径，书声过四邻。
时清公道在，莫虑久沈沦。
别同志
未遂长闲志，安能惜远游？
共倾别夜酒，独访杜陵秋。
触绪云千岫，随行月一舟。
前程望乡国。重上最高楼。
《欧阳太守致仕》治郡功成后，先生意在闲。
独将新白首，来对旧青山。
许我评诗酒，何人得往还？
定知门掩处，少有事相关。
《喜介石游山回》柳江几年别，今见落帆还。
古性知无与，浮名自不关。
搜诗吟夜月，载酒看春山。
我本穷愁客，相逢一解颜。
《访庆上人院》足得闲中会，㲩宫庭院深。
围棋隈石磴，瀹茗捡松阴。
始识无尘地，能令有道心。
夜凉归路里，更拟重来寻。
《赠李菊圃》造化生生理，儒生信可通。
道行千里外，名播四民中。
采药春盈野，敲诗月在空。
还怜居并宅，时得沐春风。
《过菊圃书斋》偏爱高人宅，门常侵早开。
偶因寻素侣，独许踏青苔。
古画当轩挂，灵苗满砌栽。
每期明月夜，约我抱琴来。
赠林㲩芳田、双璧两夫人并序
倪三桥，不羁士也。余主其家，成倾盖交。出去两夫人使见焉，赋赠。
珠帘卷暮烟，群卉复争妍。
始讶散花女，潜离兜率天。
还于看月夜，合并侍诗仙。
我本瑶池鹤，相逢共哑然。
《留别三桥》入门欣把握，不异旧心知。
翻恨卿与我，相逢何太迟！
过从风静处，唱和月明时。
此日暂为别，明年会有期。
[①] 原注：“时先生行赴镇安，雷塘亦将游闽。”
[②] 原注：“用陶句。”
[③] 原注：“步元韵。”
[④] 原注：“马祖常诗：‘侍臣橐笔皆鸾凤，御士櫜弓尽虎罴。’”
[⑤] 原注：“高适诗：‘清心豁窈冥。’”
[⑥] 原注：“《琴操》有《苏门长啸》之曲。”
[⑦] 原注：“苏轼诗：‘先驾鸾凤姿，未免燕雀猜。’《集仙录》：‘天使降时，高者乘鸾，次乘麒麟，次乘凤。’”